《挽丁通判》
明代·黄仲昭

早擢巍科立要津，复承恩命倅南闽。寸心清夺冰壶月，一气嘘回寒谷春。

辽海不堪仙鹤去，棠阴空见碧苔新。黎元借寇今无地，惆怅西风泪满巾。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。